Νίκος Χουρμουζιάδης

Ο **Νίκος Χουρμουζιάδης** (1930 - 19 Οκτωβρίου 2013) ήταν ένας σκηνοθέτης και καθηγητής στο τμήμα Κλασικών Σπουδών της Φιλοσοφικής Σχολής ΑΠΘ, με ειδίκευση στο αρχαίο δράμα. 

## Βιογραφία
Γεννημένος το 1930 στη Θεσσαλονίκη, ο Χουρμουζιάδης σπούδασε φιλολογία στο Αριστοτέλειο Πανεπιστήμιο. Εν συνεχεία, εξειδικεύτηκε στο αρχαιοελληνικό δράμα στο Λονδίνο και τη Νέα Υόρκη, αποκτώντας το διδακτορικό τίτλο του από το Πανεπιστήμιο του Λονδίνου το 1963. Μετά την επιστροφή του στην Ελλάδα, ασχολήθηκε με τη μέση εκπαίδευση πριν ενταχθεί στο διδακτικό προσωπικό της Φιλοσοφικής Σχολής του ΑΠΘ την περίοδο 1971-1988. Περίπου για μια δεκαετία (1990-1999), δίδαξε στα τμήματα θεάτρου των πανεπιστημίων Αθηνών και Θεσσαλονίκης.  

Επιπλέον, ο Νίκος Χουρμουζιάδης υπηρέτησε ως πρόεδρος του ΔΣ του Κρατικού Θεάτρου Βόρειας Ελλάδας (1974-1977 & 1982 -1985) και της καλλιτεχνικής επιτροπής του (1985 έως το 1989), και Γενικός Διευθυντής του ΚΘΒΕ.  Ο Χουρμουζιάδης απεβίωσε σε ηλικία 83 ετών, λίγες ημέρες μετά τον θάνατο του μικρότερου αδελφού του, Γιώργου Χουρμουζιάδη.

## Διακρίσεις
Το έργο του Χουρμουζιάδη *Σατυρικά* τιμήθηκε το 1974 με το βραβείο της Ακαδημίας Αθηνών. Το 2005, τιμήθηκε με την παρασημοφόρηση του Ταξιάρχη του Τάγματος του Φοίνικος. Τέλος, το 2009 ανακηρύχθηκε Επίτιμος Διδάκτορας στο Τμήμα Θεάτρου της Σχολής Καλών Τεχνών του Α.Π.Θ.

## Εργογραφία
* *Ο χορός στο αρχαίο ελληνικό δράμα*, Στιγμή, 2010
* *Θεατρικές διαδρομές, Στιγμή*, 2003
* *Όροι και μετασχηματισμοί στην αρχαία ελληνική τραγωδία*, Στιγμή,(2003) 
* *Περί χορού*, Εκδόσεις Καστανιώτη, 1998
* *Ευριπίδης σατυρικός*, Στιγμή, 1986
 
### Συμμετοχή σε συλλογικά έργα
* *Κάρολος Κουν* (1908-1987), Ελευθεροτυπία, 2009
* *Χ Διεθνής συνάντηση αρχαίου ελληνικού δράματος, 2000: 2500 χρόνια αρχαίου ελληνικού δράματος:παράδοση και προοπτικές. ΧΙ Διεθνής συνάντηση αρχαίου ελληνικού δράματος*, 2002: Θηβαϊκός κύκλος, Ευρωπαϊκό Πολιτιστικό Κέντρο Δελφών, 2007
* *Θρησκεία και θέατρο στην Ελλάδα*, Ελληνικά Γράμματα, 2005
 
### Μεταφράσεις
* Συλλογικό έργο, *Κατάλογος 25*, Στιγμή, 2011
* Ευριπίδης, 480-406 π.Χ., *Μήδεια*, Στιγμή, 2011
* Shakespeare, William, 1564-1616, *Δωδέκατη νύχτα*, Στιγμή, 2010
* Ευριπίδης, 480-406 π.Χ., *Ηλέκτρα*, Στιγμή [μετάφραση, επιμέλεια], 2009
* Ευριπίδης, 480-406 π.Χ., *Ορέστης*, Στιγμή [μετάφραση, επιμέλεια], 2009
* *Παλατινή ανθολογία: Ερωτικά επιγράμματα*, Στιγμή [ανθολόγηση, μετάφραση], 2009
* Ευριπίδης, 480-406 π.Χ., *Άλκηστις*, Στιγμή [μετάφραση, επιμέλεια], 2008
* Ευριπίδης, 480-406 π.Χ., *Κύκλωψ*, Στιγμή [μετάφραση, επιμέλεια], 2008
* Goldoni, Carlo, *Η τριλογία του παραθερισμού*, Δωδώνη, 2003
* Ευριπίδης, 480-406 π.Χ., *Φοίνισσες*, Στιγμή, 2000
* Lesky, Albin, *Η τραγική ποίηση των αρχαίων Ελλήνων*, Μορφωτικό Ίδρυμα Εθνικής Τραπέζης, 1997
* Lesky, Albin, *Η τραγική ποίηση των αρχαίων Ελλήνων*, Μορφωτικό Ίδρυμα Εθνικής Τραπέζης, 1989

## Θεατρικές παραστάσεις

Κατάλογος θεατρικών παραστάσεων που σκηνοθέτησε ο Χουρμουζιάδης

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές-σημειώσεις


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες σκηνοθέτες θεάτρου